***1. listopada 2020. Dan starijih osoba***

***Ove školske godine nismo mogli u školu na nastavu i igranje pozvati naše bake i djedove ali smo im posvetili nekoliko školskih sati. Uživali smo pričajući o njima, prepričavajući zgode i nezgode s našim bakama i djedovima. Napisali smo i sastavke o bakama i djedovima.***

Moja baka

 Moja baka zove se Ljudmila. Ona ima 67 godina. Rođena je u selu N. Duranka , Luganske regije u Ukrajini.

 Ljudmila je srednjeg rasta. Ima crnu kosu, crne oči i sladak osmijeh. Dok je bila mlada bila je mršava, a sada je malo deblja. Moja baka voli nositi sportsku odjeću. Voli spašavati napuštene životinje. Uvijek je nasmijana, dobra i zabavna. Ona i ja dobro se slažemo.

 Jako volim svoju baku jer ona je najbolja na svijetu.

Zoran Vidić, 3.b

Moja baka

 Opisujem svoju baku. Moja baka zove se Edita Pulez. Najbolja je baka na svijetu.

 Moja baka nije jako stara. Ima 69 godina. Rodila se u Karlovcu. Moja baka je niska, debeljuškasta i nikad nije pogrbljena. Ima predivan osmijeh i smeđe oči. Jako voli nositi duge trenirke i potfrknuti ih. Ili tri frtalja hlače i majice kratkih rukava na Paris. Voli tene koje su udobne. Moja baka nema najdražu odjeću.

Nikad se ne dere na mene i Lovru. Vozi crni auto pa me ponekad vozi iz škole i dolazi po mene u glazbenu školu.

 Volim svoju baku jer sve radi za mene i blaga je prema meni. Moram joj se jako zahvaliti.

Ana Škrgatić, 3.b

Moj djed

 Moj djed zove se Ivan. Rodio se u Karlovcu. Ima 62 godine.

 Visok je, tamnoput i mladolikog izgleda. Ima smeđe oči. Glava mu je proćelava i prosijeda. Moj djed uvijek je veseo i nasmijan. Moderno se oblači i sportski je tip. Moj djed Ivan i ja idemo u šetati šumom i brati gljive. Često se vozimo biciklima, igramo biljar i zajedno gledamo utakmice. Ljeti moju sestru i mene vodi na kupanje i vožnju čamcem. Ponekad mi pomaže napisati zadaću i vozi me na trening.

 On je pun dobrih ideja i s njim mi nikad nije dosadno. Volim provoditi vrijeme sa svojim djedom Ivanom.

Roko Aleksić, 3.b

 Moj djed

 Opisujem svog dragog djeda. Moj djed se zove Milić Mamula. Ima malo čudno ime koje može biti i prezime pa ga mi zovemo Mića. Ja ga obično zovem samo deda.

 On ima 69 godina i sada je u penziji. Radio je u tvornici metala na stroju. Srednje je visine i srednje debljine. Ima sijedu kratku kosu i sijede brkove i bradu. Oči su mu zelene i nosi naočale. Lice mu je nasmijano kad god me vidi. Onda kaže: „Fićkice , ti si moje zlato!“

Nosi tamnu odjeću, traperice i tenisice. Moj deda jako voli ići na selo i tamo je jako vrijedan.

 Jako volim svoga djeda jer je prema meni uvijek dobar. Kada sam tužan uvijek me tješi.

Filip Pavlić, 3.b

Moja baka

 Opisujem svoju baku. Moja baka zove se Višnja Bračić. Najbolja je baka na svijetu.

 Moja baka je mlada. Ima 50 godina. Ona je visoka. Ima plave oči i kratku smeđu kosu. Skoro svaki dan je nasmijana. Marljiva je kao i ja.

 Volim svoju baku jer mi sve dopušta i dobra je.

Ena Grdić, 3.b

Moja baka

 Opisujem svoju baku. Moja baka zove se Slavica Cerovac. Najbolja je baka na svijetu.

 Moja baka nije jako stara. Ima 55 godina. Rodila se na Vinskom Vrhu. Visoka je i malo debeljuškasta. Ima bucmasto lice i svijetlo plave oči. Kosa joj je kratka i smeđa. Uvijek je nasmijana. Najčešće nosi plavu i crnu odjeću. Moja baka voli kuhati i raditi u vrtu. Voli urednu kuću. Čita i uči sa mnom , a i ja njoj pomognem ako nešto treba.

 Volim svoju baku jer se igra sa mnom i pomaže mi kada nešto trebam…Moja baka je stvarno najbolja.

Mirela Bajlović, 3.b

Moja baka

 Opisujem svoju baku. Moja baka se zove Marica Kokir. Najbolja je baka na svijetu.

 Moja baka je jako stara. Ima 74 godine. Rodila se u Zagrebu. Niska je i mršava. Često se moderno oblači. Ima smeđe oči. Ima sijedu i kratku kosu. Uvijek je nasmijana kada vidi mene i moga brata. Prema njoj sam jako pristojan i uvijek joj pomažem.

 Svoju baku volim jer se uvijek trudi za nas. Radi nam ručak, čuva me i pazi me.

Marin Mikša, 3.b

Moj djed

 Opisujem svoga djeda. Moj djed zove se Ratko Hajsan.

 Najbolji je djed na svijetu. Nije jako star. Ima 55 godina. Rođen je u Karlovcu. Ima plave oči. Visok je.

Ima kratku kosu. Crvenih je obraza. Moj djed nema loših postupaka. Lijepo je kada nas vodi u šetnju. Čuva nas kada nema mame i tate. Kupuje nam slatkiše.

 Uživam u druženju sa svojim djedom.

Jeronim Hajsan, 3.b

Moja baka

 Opisujem svoju baku. Zove se Romana Karan. Najbolja je baka na svijetu.

 Ima 56 godina. Rodila se u Zagrebu. Nije jako visoka, nije jako mršava , ni debela. Ima smeđe oči. Kosa joj je crvenkasta. Ima lijepi osmijeh i voli se smijati. Uvijek je našminkana i lijepo obučena. Voli kombinezone, haljine i moderne stvari. Dobra je, simpatična i voli razgovarati.

 Volim svoju baku jer me sluša, super kuha i zato što mi uvijek pomogne kada nešto trebam.

Mare Požega, 3.b

Moj djed

 Opisujem svoga djeda. Moj djed zove se Zlatan Hirc. Najbolji je djed na svijetu.

 Moj djed je jako star. Ima 71 godinu. Rodio se u Zagrebu. Nizak je, mršav i pogrbljen. Ima brkove, plave oči, sijedu, proćelavu kosu i veeeliki osmijeh. Nosi košulju, majicu, hlače i cipele.

 Moj djed me uvijek vodi sa sobom i iznenadi me poklonima. Moj djed uvijek se smije. Sretan je.

Etna Tomičić, 3.b

Moja baka

 Opisujem svoju baku. Moja baka zove se Ljiljana Furač. najbolja je baka na svijetu.

 Moja baka nije jako stara. Ima 61 godinu. Rodila se u Karlovcu. Sada tu i živi. Moja baka je niska, mršava i drži se uspravno. Voli se našminkati. Nosi modernu odjeću: haljine, komplete, traperice, majice, bunde. Oči su joj zelene boje. Kosa joj je smeđa. Uvijek je nasmijana. Pomaže svima kada im treba pomoći. Smirena je i sretna. Uvijek se slažemo i pomažemo jedni drugima.

 Volim svoju baku jer se nikada ne ljuti.

Tena Kovačić, 3.b

Moja baka

 Opisujem svoju baku. Moja baka zove se Darinka Petrunić. Najbolja je baka na svijetu.

 Moja baka nije jako stara. Ima 57 godina. Rodila se u Karlovcu. Nije ni niska , ni visoka. Oči su joj smeđe boje. Kosa joj je crveno-smeđe boje. Puno se smije. Najčešće nosi hlače i majice, a ponekad i haljine. Voli pričati i zabavljati se. Puno ju volim.

 Volim svoju baku jer je mila, draga i nježna. Puno vremena provodima zajedno.

Ena Belavić, 3.b